**Zápis**

**zo schôdze šachového klubu TJ Slovan Rajecké Teplice,**

ktorá sa uskutočnila v Jedálni pre seniorov na ZŠ (Pionierska 95), v piatok dňa 20. apríla 2018 o 16:00 hod. s nasledovným programom:

1. **Otvorenie**
2. **Správa o činnosti šachového klubu**
3. **Práca s mládežou v šachovom klube**
4. **Voľba výboru na nasledovné obdobie**
5. **Návrhy na pokračovanie činnosti ŠK na nasledovné obdobie**
6. **Diskusia**
7. **Záver**

Prítomní: *viď prezenčná listina*

Schôdzu otvoril a viedol Ján Bakalár, podpredseda šachového klubu.

K jednotlivým bodom:

*K bodu 1):* Ján Bakalár privítal prítomných a oboznámil s programom.

*K bodu 2):* Správu o činnosti za uplynulé obdobie stručne predniesol Peter Sedliaček: v 2. lige sme skončili na predposlednom mieste a zostupujeme; v 3. lige sme skončili na solídnom 7 mieste a 5. ligu sme vyhrali

*K bodu 3):* Ján Bakalár predniesol správu o práci z mládežou za uplynulé obdobie: pravidelne (1xtýždenne) sa venujeme 6-7 deťom a 2 z dorastu. Okrem toho vytvárame podmienky na ich účasť na turnajoch – kde dosahujú dobré výsledky.

*K bodu 4):* Ján Bakalár predniesol návrh, aby bol zvolený výbor šachového oddielu v nasledovnom zložení: Vladimír Hric – predseda, Ján Bakalár – podpredseda a tréner, Peter Sedliaček – organizačný pracovník, Peter Hlaváč – hospodár, Martin Lednický – člen, Milan Tomčík – člen. Prítomní hlasovali a jednoznačne zvolili uvedených členov za výkonný výbor šachového klubu TJ Slovan Rajecké Teplice.

*K bodu 5):* Na sezónu 2018/2019 Ján Bakalár navrhol, aby sme mali po jednom družstve v 3., 4. a v 5. lige s nasledovnou filozofiou: 3. lige budú hrať aj 3-4 hráči z CZ – ale iba max polovicu zápasov; 5 liga bude slúžiť aj pre štart talentovaných detí z nášho šachového krúžku. Pokiaľ nebude mať ŠK Rajec družstvo v 4. lige – dáme im priestor aj na našej súpiske.

*K bodu 6):*Prítomní diskutovali o

* *Pravidlách financovania na budúcu sezónu*
* *Príprave Hodového turnaja*
* *Ako riešiť účasť hráčov na súťažiach v sezóne 2018/19 a súpisky*
* *Používanie mailovej komunikácie a web-u*

*K bodu 7):* Vladimír Hric poďakoval v mene novozvoleného výboru za dôveru a za aktívnu účasť na členskej schôdzi.

**UZNESENIE**

**zo schôdze šachového klubu TJ Slovan Rajecké Teplice, ktorá sa uskutočnila v piatok dňa 20. apríla 2018 o 16:00 hod. .**

Členská schôdza zobrala na vedomie:

* správu o činnosti za uplynulé obdobie, ktorú predniesol Peter Sedliaček
* správu o práci s mládežou za uplynulé obdobie, ktorú predniesol Ján Bakalár

Členská schôdza schvaľuje:

* voľbu nového výboru šachového klubu TJ Slovan Rajecké Teplice v zložení:
  + Vladimír Hric – predseda,
  + Ján Bakalár – podpredseda a tréner,
  + Peter Sedliaček – organizačný pracovník,
  + Peter Hlaváč – hospodár,
  + Martin Lednický – člen,
  + Milan Tomčík – člen
* ramcový návrh fungovania družstiev v sezóne 2018/19, s tým, že súpisky jednotlivých družstiev a princípy financovania upresní výbor šachového klubu do 1. augusta 2018

Overil: Ján Bakalár

Peter Hlaváč

Vladimír Hric

predseda šachového klubu

**Prezenčná listina**

**zo schôdze šachového klubu TJ Slovan Rajecké Teplice, ktorá sa uskutočnila v piatok dňa 20. apríla 2018 o 16:00 hod.**

*Meno Podpis*